NACRT ODLUKE
O POSTUPKU I VISINI NAKNADE ZA OSNIVANJE PRAVA SLUŽNOSTI NA NEKRETNINAMA U VLASNIŠTVU GRADA ROVINJA-ROVIGNO ILI KOJIMA GRAD ROVINJ-ROVIGNO UPRAVLJA TE O KORIŠTENJU KABELSKE KANALIZACIJE U VLASNIŠTVU GRADA ROVINJA-ROVIGNO

1. Savjetovanje se provodi sukladno Zakonu o pravu na pristup informacijama („Narodne novine“ br. 25/13 i 85/15) te Kodeksu savjetovanja sa zainteresiranom javnošću u postupcima donošenja zakona, drugih propisa i akata („Narodne novine“ br. 140/09).
1. Savjetovanje s javnošću provodi Upravni odjel za upravljanje imovinom i geodetske poslove putem gradske internetske stranice objavom nacrta općeg akta, s obrazloženjem razloga i ciljeva koji se žele postići donošenjem akta te pozivom javnosti da dostavi svoje prijedloge i mišljenja na mail adresu odgovorne osobe upravnog tijela: sandra.sosic.pivac@rovinj-rovigno.hr
1. Savjetovanje s javnošću traje 30 dana od dana objave, a po isteku roka za dostavu mišljenja i prijedloga nadležno upravno tijelo izradit će i objaviti na internetskoj stranici Grada Izvješće o savjetovanju s javnošću, koje sadrži zaprimljene prijedloge i primjedbe te očitovanja s razlozima za (ne)prihvaćanje pojedinih prijedloga i primjedbi te potom Izvješće o savjetovanju s javnošću nositelj izrade nacrta dostavlja Gradskom vijeću s ostalim materijalima na razmatranje i usvajanje.

